Institut za istraživanje genocida Kanada IGK je poslao pismo univerzitetu Adelaide u Australiji 31. januara 2022. godine u vezi sa profesorom Rogerom Byardom i njegovim angažmanom u 'Nezavisnoj međunarodnoj istražnoj komisiji za stradanje svih ljudi u regiji Srebrenica od 1992. do 1995. godine’. U pismu IGK je od navedenog univerziteta tražio da se izjasni o „zvaničnom stavu univerziteta u Adelaide u vezi sa genocidom u Bosni i Hercegovini i aktivnostima profesora Rogera Byarda. IGK je dobio odgovor od navedenog univerziteta koji je u prikači ovog saopćenja.

IGK je odgvorio Univerzitetu. Odgovor prenosimo u cjelosti.

Poštovana Catherine Branson AC QC,

Poštovani članovi Vijeća

Želimo da vam izrazimo zahvalnost na vremenu i trudu koji ste uložili da prepoznate važnost problema kojim se bavimo i da odgovorite na naša pitanja.

Želimo da se pozabavimo određenim dijelovima vašeg odgovora:

*“Univerzitet napominje da je zaključak Nezavisne komisije zasnovan na njenom uvažavanju relevantnih činjenica. Univerzitet nije u poziciji da ponovo istražuje činjenice, ali je svjestan da je Međunarodni krivični sud za bivšu Jugoslaviju drugačije shvatio iste."*

Univerzitet nema potrebu ponovo da istražuje takve činjenice, australijski parlament je to učinio već 2012. godine donošenjem Rezolucije o Srebrenici (vidi dolje).

*"Međutim, mora priznati da je profesor Byard slobodan da raspravlja, istražuje i širi svoje istraživanje, podložno ograničenjima nametnutim zakonom."*

Osim što predstavlja prezir prema australskom parlamentu, ova studija je sama po sebi rasistička. Ona je islamofobično na mnogo načina, ali ćemo se pozabaviti samo onim koji se lako može pokazati čitanjem teksta profesora Byarda. U cijelom tekstu on označava etničku grupu Srba kao Srbe, ali Bošnjake kao muslimane kada ih pominje u istoj rečenici. Legitimno je nazivati bosanske muslimane, bosanske katolike, bosanske pravoslavce ili bosanske Jevreje kao takve. Međutim, kada se jedna grupa stalno naziva etničkim imenom, a druga religijom, to negira postojanje te određene etničke grupe. Ovo je isti pristup kao ono što ruska propaganda trenutno radi ukrajinskoj naciji. Negira postojanje ukrajinske nacije na isti način kao što ruski ambasador u BiH Igor Kalabuhov negira postojanje Bošnjaka navodeći da Bošnjaci još uvijek traže svoj identitet.

Ova studija je islamofobična - UN definišu islamofobiju kao oblik rasizma i ova studija je također protiv australskog zakona jer je "razumno vjerovatno da će ovaj čin u svim okolnostima uvrijediti, poniziti ili zastrašiti drugu osobu ili grupu ljudi" (18C Zakona o rasnoj diskriminaciji)

Nažalost, trenutno smo svjedoci agresorskog rata u Ukrajini. Predsjednik Ukrajine moli zapad da spriječi [genocid](https://www.telegraph.co.uk/world-news/2022/03/01/volodymyr-zelensky-pleads-west-prevent-genocide-russia-ukraine/) u Ukrajini.

Međunarodni sud pravde [ubrzano](https://www.theguardian.com/world/2022/mar/07/international-court-of-justice-to-fast-track-ruling-on-russian-invasion-of-ukraine) donosi odluku o ruskoj invaziji na Ukrajinu.

Ukrajini je sada potrebno snažno međunarodno pravo kako bi spriječila da joj se dogodi genocid. Sama svijest o postojanju  Međunarodnog suda pravde na kojem će se suditi prestupnicima može smanjiti broj mrtve djece, žena i muškaraca.

Dezinformanti  koriste studiju kojoj je koautor profesor Bryad kao propagandno sredstvo zajedničkog propagandnog poduhvata ruskih i proruskih snaga za diskreditaciju međunarodnog prava. Ova studija je propagandno sredstvo ne samo protiv Bošnjaka, već i protiv Ukrajine sada u trenutku ruske agresije nad njom. Vlada Australije uvela je sankcije takvim moskovskim [propagandistima](https://www.foreignminister.gov.au/minister/marise-payne/media-release/further-sanctions-russia#:~:text=The%20Australian%20Government%20is%20placing,de%2DNazification%E2%80%9D%20of%20Ukraine.) 8. marta ove godine.

Dobrovoljno učešće u kampanji poricanja genocida – kao što je to učinio profesor Roger Byard – nije pitanje akademske slobode, već istraživačke etike i ljudske pristojnosti.

Ovo nije samo u suprotnosti s dijelovima vašeg pisma koji se odnose na "osudu kršenja ljudskih prava bilo koje vrste", već je i suprotno Rezoluciji australskog parlamenta o Srebrenici, kojim se priznaju događaji genocida u Srebrenici 1995. godine, u Bosni i Hercegovini, usvojenim u februaru 2012., jasno navodeći šta se dogodilo u Srebrenici, ko su žrtve, a ko počinioci.

Cijeli tekst Rezolucije o Srebrenici glasi:

'(1) Dana 11. jula 1995. godine bosanski grad Srebrenica koji je u to vrijeme Rezolucijom Vijeća sigurnosti Ujedinjenih naroda od 16. aprila 1993. godine proglašen zaštićenom zonom, pao je u ruke Vojske Republike Srpske, koju je predvodio general Ratko. Mladić i pod upravom tadašnjeg predsjednika Republike Srpske Radovana Karadžića.

(2) od 12. jula 1995. godine, Vojska i Policija Republike Srpske su odvojile muškarce od 16 do približno 60 ili 70 godina od njihovih porodica;

(3) Snage bosanskih Srba ubile su preko 7.000 muškaraca bosanskih Muslimana nakon preuzimanja Srebrenice u julu 1995.;

(4) sva pogubljenja su bila sistematski usmjerena na vojno sposobne bosanske Muslimane, bez obzira da li su bili civili ili vojnici;

(5) djela počinjena u Srebrenici su počinjena sa specifičnom namjerom da se djelimično uništi grupa Muslimana Bosne i Hercegovine;

(6) radilo se o djelima genocida koje su počinili pripadnici Vojske Republike Srpske u i oko Srebrenice od 13. jula 1995. godine;

(7) ove nalaze potvrdili su Međunarodni sud pravde i Međunarodni krivični sud za bivšu Jugoslaviju pravosnažnim presudama; i

(8) godišnjica genocida u Srebrenici, 11. Juli, treba da posluži kao vrijeme za sjećanje na žrtve’ (Parlament Australije 2012).

Kao negator genocida, profesor Roger Byard narušio je i svoju vlastitu i reputaciju Univerziteta u Adelaideu. On je također izrazio svoje nepoštovanje i prema žrtvama genocida i prema parlamentu Australije. Štaviše, njegove akcije su uključile vaš Univerzitet ne samo u genocid u Bosni, već i u nepoštovanje australskog parlamenta (i drugih zakona i sankcija), kao i u agresiju na Ukrajinu.

Ljudi imaju pravo na svoje mišljenje i izražavanje, sve dok nisu namjerno štetni za druge i dok ne preziru istine utvrđene na međunarodnim sudovima. Niko nema pravo nastaviti projekt fizičkog genocida simboličkim putem u nadi da će osigurati njegove ciljeve i, u najgorim slučajevima, stvarno ih oživjeti.

Jedna od najvažnijih misija IGK je borba protiv negatora genocida. Tako je IGK upoznao javnost sa negatorima genocida u Srebrenici: Ljiljana Bulatović-Medić, Milivoje Ivanišević, Michael Parenti, Diane Johnstone, Kate Hudson, Marco Van Hees, Aleksandar Gavrilović, Stefan Karganović, James Byron Bissett, Michaela Averkoa, Edward Herman, Srđa Trifković, James Jatras, Nebojša Malić, David Binder, Julija Gorin, Jared Israel, George Bogdanich, Darko Trifunović, Alexandros Lykourezos, Thomas Deichmann, Peter Brock, Jurgen Elsasser, Noam Chomsky, Edward S. Herman, Nebojša Malić, James Luko, Gideona Greifa,  Waltera Manoscheka, Petera Handkea, Čedomir Antić, Milirad Dodik, Zeljka Cvijanovic, Marko Ivas, Roger Byard.

Institut  za istraživanje genocida Kanada {IGK}